অধ্যাপক অমর্ত্য সেন, অর্থনীতিবিদ হিসেবে তাঁর সুখ্যাতি আজ বিশ্বব্যাপী। কেবলমাত্র সুশিক্ষকই নন, তাঁর প্রবল পাণ্ডিত্য বিনম্র শ্রদ্ধা জাগিয়ে নোবেল পুরস্কার বিজয়ী ভারতীয় বাঙালি অর্থনীতিবিদ ও সমাজ দার্শনিক হিসেবে তিনি মানবিক পৃথিবীর স্বপ্ন দেখেন, বির্নিমাণে সদা সচেষ্ট। দুর্ভিক্ষ, মানব উন্নয়ন তত্ত্ব, জনকল্যাণ অর্থনীতি ও গণদারিদ্রের অন্তর্নিহিত কার্যকারণ বিষয়ে গবেষণা এবং উদারনৈতিক রাজনীতিতে অবদান রাখার জন্য ১৯৯৮ সালে অর্থনৈতিক বিজ্ঞানে ব্যাংক অব সুইডেন পুরস্কার (যা অর্থনীতির নোবেল পুরস্কার হিসেবে পরিচিত) লাভ করেন। আজ তাঁর জন্মদিন। ১৯৩৩ সালের ৩ নভেম্বর রবীন্দ্রনাথের শান্তিনিকেতনে জন্মগ্রহণ করেন অমর্ত্য সেন। শুভ জন্মদিন সর্বজন শ্রদ্ধেয় অধ্যাপক অমর্ত্য সেন। জন্মদিনে আপনাকে জানাই ফুলেল শুভেচ্ছা। গোপালকৃষ্ণ গাঁধী তাঁকে বলেছেন ‘ইন্টেলেকচুয়াল ডেমোক্র্যাট’। সেই অমর্ত্য সেন মনে করেন, কোন পরিবর্তনই স্বয়ংক্রিয় হতে পারে না, তাকে সম্ভব করে তোলার জন্য আমাদের ‘শিক্ষিত, সংগঠিত, সক্রিয়’ হতে হবে। আর তাই তিনি ‘স-ক্ষমতা’ ও ‘স্ব-ক্ষমতা’ ধারনার প্রতি গুরুত্ব দিতে মোটেই ভুল করেন না। নোবেল পুরস্কার বিজয়ী অর্থনীতিবিদ অমর্ত্য সেন বলতে দ্বিধা করেন না, ‘দরিদ্রদের স্বার্থে পরিবর্তন খুবই কম’। রবীন্দ্রনাথ ঠাকুরের প্রতি তাঁর প্রবল আস্থা। রবি ঠাকুর বলেছিলেন "আমাদের সকল সমস্যার সবচেয়ে বড় রাস্তা হচ্ছে শিক্ষা।" অমর্ত্য সেন সুনিশ্চিতভাবেই বিশ্বাস করেন, ‘শিক্ষা সবকিছু বদলে দেয়’। আর তাই তিনি শিক্ষার্থীদের উদ্দেশ্যে বলেন, ‘তুমি যা করছ তা ভালোবেসে করো’।